पाएं अपने शहर की ताज़ा ख़बरें और फ्री ई-पेपरडाउनलोड करें
ग्वालियर के भितरवार का ईटमा गांव इस समय हॉट स्पॉट बना हुआ है। वहां अभी तक दो दिन में 74 संक्रमित मिल चुके हैं। मंगलवार को वहां समझाइश देने और सैंपलिंग कराने गए तहसीलदार, चार पटवारियों सहित एक दर्जन अधिकारी-कर्मचारी भी संक्रमित हो गए हैं। गांव के हालत बेहद खराब हैं। यहां तीन दिन पहले तक सिर्फ 9 संक्रमित थे, लेकिन गांव के लोगों की लापरवाही के चलते यहां अचानक कोरोना विस्फोट हो गया है। इसके अलावा बुधवार को जिले में कुल 1020 नए संक्रमित मिले हैं। इसके साथ ही 31 लोगों की कोविड के चलते मौत हुई है। पर बुधवार को एक राहत भरी खबर भी है। जिले में संक्रमित से ज्यादा 1167 पेशेंट डिस्चार्ज होकर अपने घर के लिए गए हैं।
कोरोना संक्रमण की चेन को ब्रेक करने के लिए शासन से लेकर प्रशासन तक अपने स्तर पर काफी प्रयास किए हैं, लेकिन कोरोना की रफ्तार कम होती नजर नहीं आ रही है। हर दिन हजारों की संख्या में संक्रमित प्रदेश के महानगरों में निकल रहे हैं। ग्वालियर जिले में अब शहर से ज्यादा देहात में कोरोना संक्रमण परेशानी बन हुआ है। गांव के लोग सर्दी, खांसी-जुकाम से पीड़ित हैं, लेकिन वह टेस्ट कराने बाहर नहीं निकल रहे हैं। इस तरह की लापरवाही का सबसे बड़ा उदाहरण अभी हाल ही में शहर से 50 किलोमीटर दूर भितरवार के ईटमा गांव में देखने को मिला है। यहां तीन दिन पहले तक सिर्फ 9 संक्रमित थे, लेकिन इनसे संक्रमण अन्य लोगों में फैला और इसके बाद सभी लोग शादियों में शामिल होकर जमकर नाचे गाए। इसका नतीजा यह देखने को मिल रहा है। यहां दो दिन में 74 नए संक्रमित मिल चुके हैं। अभी तो आधे गांव की सैंपलिंग हुई है। यहां हालत इतने खराब हैं कि यहां गांव के लोगों को समझाइश देने और उनकी सैंपलिंग कराने पहुंचे तहसीलदार चीनोर, चार पटवारी सहित अन्य एक दर्जन अधिकारी व कर्मचारी भी संक्रमण की चपेट में आ गए हैं।
क्या कहते हैं आंकड़े
बुधवार को 4126 लोगों के सैंपल की रिपोर्ट आई है, इनमें से 1020 नए संक्रमित निकले हैं। इसके बाद कुल संक्रमित का आंकड़ा 46480 हो गया है। गुरुवार के लिए 3624 सैंपल भेजे गए हैं। बुधवार को एक्टिव केस 8921 से घटकर 8766 हो गए हैं। साथ ही 5 मई तक जिले में कुल एक्टिव कंटेनमेंट जोन की संख्या 429 है। अभी तक कुल सैंपलिंग 4 लाख 54 हजार 247 के पार हो गई है। बुधवार को 31 संक्रमित की मौत हुई है और इनके अंतिम संस्कार जिले के लक्ष्मीगंज मुक्तिधाम में हुए हैं। प्रशासन ने सिर्फ 8 मौत की पुष्टि की है। । जिसके बाद कुल मौत का आंकड़ा 854 पर पहुंच गया है। राहत की बात यह है कि 1167 संक्रमित डिस्चार्ज होकर बुधवार को अपने घर भी गए हैं।
इनकी हुई मौत
बुधवार को कोविड से ललिता पत्नी रामस्वरूप कुशवाह, डीडी नरवरिया 66, वीरेन्द्र गुप्ता 54, गिर्राज कुशवाह 55, रमा भटनागर 85, प्रेमलता अग्रवाल 80, आनंद जैन 48, पूरन सिंह 58, कृष्ण पाल 78, सुरेश सिंह, पारस जैन 67, मुनेन्द्र 34, कामपुरी बाई 58, आनंद भदौरिया, जोरदान खान, लक्ष्मीनारायण 59, डीआर सोलंकी 63, रामप्रकाश 60, मुकेश गुप्ता 54, बीएल करारे 66, मंगल प्रसाद 67, राकेश श्रीवास 48, सुभाष चन्द्र 40, नीरज 28 आदि की मौत हुई है।
जिले में सख्ती, सड़क नहीं दिखेंगे वाहन, बाजार पूरी तरह बंद
बुधवार को कलेक्टर ग्वालियर ने जिले में सख्ती बरतने के लिए नए आदेश जारी कर दिए हैं। इसमें शादी समारोह पूरी तरह प्रतिबंधित रहेंगे। इसके साथ ही शवयात्रा, उठावनी व गंगभोज में सिर्फ 5 लोग ही शामिल हो सकेंगे। किराना दुकान पूरी तरह बंद रहेंगी। किसी भी तरह की होम डिलीवरी नहीं होगी। सड़कों पर सवारी वाहन, ऑटो,ई रिक्शा सब प्रतिबंधित रहेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva zho_Hant eng_Latn